‘Tuks klaar Engels’: Djêkkerênda-FM versprei vals inligting oor Univ. van Pretoria – praag.co.za — 20 jaar jonk!
Die eens Afrikaanse radiostasie Jacaranda FM het reeds openlik standpunt teen Afrikaans ingeneem, en het vanoggend ‘n vals berig die wêreld ingestuur waarin vermeld word dat die senaat van die Universiteit van Pretoria reeds Engels as enigste voer- en doseertaal aanvaar het. Die nuusafdeling van Djêkkerênda-FM – só word die naam uitgespreek selfs wanneer omroepers hier en daar geradbraakte Afrikaans praat – het vanoggend om 10:08 getwiet dat die dept. van hoër onderwys sê dat “die Tuks-senaat die voorstel aanvaar het om Engels die amptelike onderrigtaal te maak”.
DHE says #Tuks Senate has accepted the proposal to make English the official language of instruction.
— Jacaranda News (@JacaNews) February 23, 2016
Daar was geen so ‘n verklaring op die UP se webblad te vinde nie en daarom het PRAAG onmiddellik die universiteit gekontak om dié “nuusitem” deur die anti-Afrikaanse radiostasie te kontroleer.
Volgens Anna-Retha Bouwer, skakelbeampte van die universiteit, was daar
“nog nie so ‘n aankondiging nie. Dis alles net voorstelle
Daar is heelwat media wat ons voorstelle as besluite geïnterpreteer
Ek sal met Jacaranda opvolg as hulle my weer later bel.”
Dr Dan Roodt van PRAAG het
“almal wat vir Afrikaans omgee, gemaan om hulle nie deur sulke disinformasie deur Djêkkerênda te laat mislei nie en aan te hou om die e-petisie vir die behoud van Afrikaans te teken, wat reeds op 13 000 name staan. Die stryd begin nou maar eers en is nog lank nie verlore nie,” het hy gesê.
Teken dit sommer hier.
Skrywer praagGepubliseer op 23 Februarie 2016 Kategorieë Internasionale nuus, NuusSleutelwoord afrikaans, disinformasie, Engels, Jacaranda FM, Tuks
Vorige Vorige artikel: Uganda se opposisieleier in vangwa gesmyt
Volgende Volgende artikel: Ligte sportmotors: Stuttgart v. Ingolstadt